Poster Terbaru “The Batman” Mempamerkan Penguin dan Riddler
Menjelang debut tayangan pada 4 Mac 2022, Warner Bros. telah mendedahkan poster baharu The Batman, yang memaparkan dua watak utama, Batman dan Catwoman, serta musuh ‘The Dark Knight’, Penguin lakonan Colin Farrell dan Riddler, lakonan Paul Dano. Anda boleh lihat poster tersebut dibawah: Diarahkan oleh Matt Reeves dari lakon layar yang ditulis oleh Reeves sendiri bersama Peter Craig, The Batman ditetapkan dunianya sendiri dan tidak terikat dengan dunia DCEU. Filem akan datang memberi fokus pada tahun kedua Bruce Wayne sebagai Batman yang mana ia akan mengikuti beberapa siri pembunuhan yang membongkar sejarah rasuah di bandar Gotham dan bagaimana keluarga Bruce dikaitkan.  Robert Pattinson yang memainkan peranan utama sebagai sebagai Bruce Wayne / Batman, dan dia turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál.